CELEX: 32015R0360
Language: hr
Date: 2015-03-05 00:00:00
Title: Provedbena uredba Komisije (EU) 2015/360 оd 5. ožujka 2015. o otvaranju privatnog skladištenja svinjskog mesa i utvrđivanju iznosa potpore unaprijed

6.3.2015   
            
            
               HR
            
            
               Službeni list Europske unije
            
            
               L 62/16
            
         PROVEDBENA UREDBA KOMISIJE (EU) 2015/360
   оd 5. ožujka 2015.
   o otvaranju privatnog skladištenja svinjskog mesa i utvrđivanju iznosa potpore unaprijed
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2., članak 20. točke (c), (k), (l), (m) i (n) te članak 223. stavak 3. točku (c),
   uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2.,
   budući da:
   
               (1)
            
            
               U članku 17. prvom stavku točki (h) Uredbe (EU) br. 1308/2013 predviđena je mogućnost dodjele potpore za privatno skladištenje svinjskog mesa.
            
         
               (2)
            
            
               Prosječne zabilježene tržišne cijene u Uniji bile su ispod referentnog praga, kako je utvrđen u članku 7. stavku 1. točki (f) Uredbe (EU) br. 1308/2013, duže od 18 uzastopnih tjedana i imaju znatan negativan učinak na marže u sektoru svinjskog mesa. Zbog stalno teškog stanja na tržištu ugrožena je financijska stabilnost mnogih poljoprivrednih gospodarstava. Privremeno uklanjanje svinjskog mesa s tržišta čini se potrebnim kako bi se ponovno uspostavila ravnoteža tržišta i povećale cijene. Stoga je primjereno dodijeliti potporu za privatno skladištenje svinjskog mesa i unaprijed utvrditi iznos potpore.
            
         
               (3)
            
            
               Uredbom Komisije (EZ) br. 826/2008 (3) utvrđena su zajednička pravila provedbe programa potpore za privatno skladištenje.
            
         
               (4)
            
            
               U skladu s člankom 6. Uredbe (EZ) br. 826/2008, unaprijed određeni iznos potpore treba dodjeljivati u skladu s detaljnim pravilima i uvjetima predviđenima u poglavlju III. te Uredbe.
            
         
               (5)
            
            
               Kako bi se olakšalo upravljanje mjerom, proizvode od svinjskog mesa trebalo bi razvrstati u kategorije prema sličnosti s obzirom na razinu troškova skladištenja.
            
         
               (6)
            
            
               Kako bi se olakšao administrativni posao i posao kontrole povezani sa sklapanjem ugovora, trebalo bi odrediti minimalne količine proizvoda koje će biti obuhvaćene svakim zahtjevom.
            
         
               (7)
            
            
               Trebalo bi odrediti sredstvo osiguranja kako bi se osiguralo da gospodarski subjekti ispunjavaju svoje ugovorne obveze i da mjera postigne željeni učinak na tržište.
            
         
               (8)
            
            
               U članku 35. Uredbe (EZ) br. 826/2008 predviđene su informacije o kojima države članice moraju obavijestiti Komisiju. Primjereno je utvrditi određena posebna pravila o učestalosti obavijesti u pogledu količina za koje je podnesen zahtjev u okviru ove Uredbe.
            
         
               (9)
            
            
               Odbor za zajedničku organizaciju poljoprivrednih tržišta nije dostavio mišljenje u roku koji je zadao njegov predsjednik,
            
         DONIJELA JE OVU UREDBU:
   Članak 1.
   Područje primjene
   1.   Ovom Uredbom predviđa se potpora za privatno skladištenje svinjskog mesa iz članka 17. prvog stavka točke (h) Uredbe (EU) br. 1308/2013.
   2.   Popis kategorija proizvoda prihvatljivih za potporu i odgovarajući iznosi utvrđeni su u Prilogu ovoj Uredbi.
   3.   Primjenjuje se Uredba (EZ) br. 826/2008, osim ako je drukčije predviđeno ovom Uredbom.
   Članak 2.
   Podnošenje zahtjeva
   1.   Zahtjevi za dodjelu potpore za privatno skladištenje kategorija proizvoda od svinjskog mesa koji su prihvatljivi za potporu iz članka 1. mogu se podnositi od 9. ožujka 2015.
   2.   Zahtjevi se odnose na razdoblje skladištenja od 90, 120 ili 150 dana.
   3.   Svaki zahtjev odnosi se na samo jednu kategoriju proizvoda navedenih u Prilogu, a potrebno je navesti odgovarajuću oznaku KN unutar te kategorije.
   4.   Svaki zahtjev obuhvaća minimalnu količinu od najmanje 10 tona za proizvode s kostima i 15 tona za druge proizvode.
   Članak 3.
   Sredstva osiguranja
   Iznos sredstva osiguranja, po toni proizvoda, koji je potrebno položiti u skladu s člankom 16. stavkom 2. točkom (i) Uredbe (EZ) br. 826/2008 jednak je 20 % iznosa potpore iz stupca 3., 4. i 5. tablice u Prilogu ovoj Uredbi.
   Članak 4.
   Učestalost obavijesti u pogledu količina za koje je podnesen zahtjev
   Države članice dva puta tjedno obavješćuju Komisiju o količinama za koje su podneseni zahtjevi za sklapanje ugovora, kako slijedi:
   
               (a)
            
            
               svakog ponedjeljka do 12.00 (prema briselskom vremenu) za količine za koje su podneseni zahtjevi u četvrtak i petak prethodnog tjedna;
            
         
               (b)
            
            
               svakog četvrtka do 12.00 (prema briselskom vremenu) za količine za koje su podneseni zahtjevi u ponedjeljak, utorak i srijedu istog tjedna.
            
         Članak 5.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 346, 20.12.2013., str. 12.
   
   
      (3)  Uredba Komisije (EZ) br. 826/2008 od 20. kolovoza 2008. o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda (SL L 223, 21.8.2008., str. 3.).
   
      PRILOG
      
                  Kategorije proizvoda
               
               
                  Proizvodi za koje se dodjeljuje potpora
               
               
                  Iznos potpore za razdoblje skladištenja od
                  (EUR/tona)
               
            
                  90 dana
               
               
                  120 dana
               
               
                  150 dana
               
            
                  1.
               
               
                  2.
               
               
                  3.
               
               
                  4.
               
               
                  5.
               
            
                  
                     Kategorija 1.
                  
               
               
                   
               
               
                  230
               
               
                  243
               
               
                  257
               
            
                  ex 0203 11 10
               
               
                  Polovice bez prednje noge, repa, bubrega, tetivne prepone i leđne moždine (1)
                  
               
               
                   
               
               
                   
               
               
                   
               
            
                  
                     Kategorija 2.
                  
               
               
                   
               
               
                  254
               
               
                  266
               
               
                  278
               
            
                  ex 0203 12 11
               
               
                  Šunke
               
               
                   
               
               
                   
               
               
                   
               
            
                  ex 0203 12 19
               
               
                  Plećke
               
               
                   
               
               
                   
               
               
                   
               
            
                  ex 0203 19 11
               
               
                  Prednji dijelovi
               
               
                   
               
               
                   
               
               
                   
               
            
                  ex 0203 19 13
               
               
                  Leđa, s grebenom vrata ili bez njega ili s odvojenim grebenima vrata, leđa s fileom ili bez njega (2)
                      (3)
                  
               
               
                   
               
               
                   
               
               
                   
               
            
                  
                     Kategorija 3.
                  
               
               
                   
               
               
                  281
               
               
                  293
               
               
                  305
               
            
                  ex 0203 19 55
               
               
                  Noge, plećke, prednji dijelovi, leđa s grebenom vrata ili bez njega ili s odvojenim grebenima vrata, leđa s fileom ili bez njega, s kostima (2)
                      (3)
                  
               
               
                   
               
               
                   
               
               
                   
               
            
                  
                     Kategorija 4.
                  
               
               
                   
               
               
                  210
               
               
                  221
               
               
                  233
               
            
                  ex 0203 19 15
               
               
                  Prsa s potrbušinom, cijela ili izrezana u pravokutne komade
               
               
                   
               
               
                   
               
               
                   
               
            
                  
                     Kategorija 5.
                  
               
               
                   
               
               
                  226
               
               
                  238
               
               
                  254
               
            
                  ex 0203 19 55
               
               
                  Prsa s potrbušinom, cijela ili izrezana u pravokutne komade, bez kože i rebara
               
               
                   
               
               
                   
               
               
                   
               
            
                  
                     Kategorija 6.
                  
               
               
                   
               
               
                  228
               
               
                  241
               
               
                  254
               
            
                  ex 0203 19 55
               
               
                  Komadi mesa koji odgovaraju srednjem dijelu („middles”), s kožom ili masnoćom ili bez njih, s kostima (4)
                  
               
               
                   
               
               
                   
               
               
                   
               
            
         (1)  Potpora se može dodijeliti i za polovice isporučene kao polovice Wiltshire, tj. bez glave, očnih jabučica, čeljusti, nogu, repa, potkožne masnoće, bubrega, filea, lopatične kosti, prsne kosti, kralježnice, zdjelične kosti i ošita.
      
         (2)  Leđa i grebeni vrata mogu biti s kožom ili bez nje, ali prianjajući sloj masnoće ne smije biti deblji od 25 mm.
      
         (3)  Ugovorena količina može obuhvaćati bilo koju kombinaciju proizvoda na koje se odnosi.
      
         (4)  U istom obliku kao i proizvodi obuhvaćeni oznakom KN 0210 19 20.